Document ID: 31986R1612

*****
ΚΑΝΟΝΙΣΜΟΣ (ΕΟΚ) αριθ. 1612/86 ΤΗΣ ΕΠΙΤΡΟΠΗΣ
της 27ης Μαΐου 1986
που καθορίζει τις αρχικές ποσοστώσεις που ανοίγονται για το έτος 1986 από την Ισπανία, για τα προϊόντα του αμπελοοινικού τομέα προελεύσεως τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1986 για τον καθορισμό των λεπτομερειών εφαρμογής των ποσοτικών περιορισμών κατά την εισαγωγή στην Ισπανία ορισμένων γεωργικών προϊόντων προελεύσεως τρίτων χωρών (1), και ιδίως το άρθρο 3 παράγραφος 1,
Εκτιμώντας:
ότι το άρθρο 77 της πράξης προσχώρησης προβλέπει ότι η Ισπανία μπορεί να εφαρμόσει έως τις 31 Δεκεμβρίου 1995 ποσοτικούς περιορισμούς κατά την εισαγωγή προελεύσεως τρίτων χωρών· ότι τέτοιοι περιορισμοί αφορούν τα προϊόντα του αμπελοοινικού τομέα· ότι, σύμφωνα με το άρθρο 1 παράγραφος 2 στοιχείο β) του κανονισμού (ΕΟΚ) αριθ. 491/86, η αρχική ποσόστωση που εφαρμόζεται για το 1986 καθορίστηκε σε 0,1 % του μέσου όρου της ετήσιας ισπανικής παραγωγής κατά τη διάρκεια των τριών τελευταίων ετών πριν από την προσχώρηση για τα οποία υπάρχουν διαθέσιμα στατιστικά στοιχεία·
ότι, για την περίοδο από την 1η Μαρτίου έως τις 31 Δεκεμβρίου 1986, η αρχική ποσόστωση που εφαρμόζεται ισούται με την αρχική ποσόστωση, μειωμένη κατά το ένα έκτο·
ότι θα πρέπει να προβλεφθεί η πληροφόρηση της Επιτροπής, όσον αφορά τις εισαγωγές στην Ισπανία των εν λόγω προϊόντων στα πλαίσια των ποσοστώσεων που έχουν καθοριστεί·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αρχικές ποσοστώσεις που ανοίγονται από την Ισπανία για την περίοδο από την 1η Μαρτίου έως τις 31 Δεκεμβρίου 1986 για τα προϊόντα του αμπελοοινικού τομέα προελεύσεως τρίτων χωρών, καθορίζονται σε 20 000 εκατόλιτρα.
Άρθρο 2
Οι ισπανικές αρχές ανακοινώνουν στην Επιτροπή κάθε τρεις μήνες τα στοιχεία σχετικά με τις ποσότητες που εισήχθησαν, κατανεμημένα ανά χώρα προελεύσεως.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαΐου 1986.

Labels: 3
17
18
6